GRAAD 12 NASIONALE SENIOR SERTIFIKAAT ... 2017/11/01 آ SENIOR SERTIFIKAAT GRAAD 12 GRAAD 12...
Text of GRAAD 12 NASIONALE SENIOR SERTIFIKAAT ... 2017/11/01 آ SENIOR SERTIFIKAAT GRAAD 12 GRAAD 12...
PUNTE: 70 TYD: 2 uur
Hierdie vraestel bestaan uit 12 bladsye.
AFRIKAANS HUISTAAL V1
Afrikaans Huistaal/V1 2 DBE/November 2017 NSS
INSTRUKSIES EN INLIGTING 1. Hierdie vraestel bestaan uit DRIE afdelings:
AFDELING A: Leesbegrip (30)
AFDELING B: Opsomming (10) AFDELING C: Taalstrukture en -konvensies (30)
2. Beantwoord AL die vrae.
3. Begin ELKE afdeling op 'n NUWE bladsy.
4. Trek 'n streep ná elke afdeling.
5. Nommer elke antwoord korrek volgens die nommeringstelsel wat in hierdie
6. Laat 'n reël oop na elke antwoord.
7. Skenk veral baie aandag aan spelling en sinskonstruksie.
8. Voorgestelde tydsindeling:
AFDELING A: 50 minute AFDELING B: 30 minute AFDELING C: 40 minute
9. Skryf netjies en leesbaar.
Afrikaans Huistaal/V1 3 DBE/November 2017 NSS
AFDELING A: LEESBEGRIP VRAAG 1 Lees en kyk na die tekste hieronder en beantwoord die vrae wat daarna volg. TEKS A: ARTIKEL
DIE LEWE IS NIE NET ROSE EN ROOMYS NIE 1 2 3 4 5 6
In 'n interessante gesprek wat Riana Scheepers verlede jaar op die Woordfees met die kosboekskrywer en bekroonde sjef Reuben Riffel gevoer het, het sy hom gevra wat die een ding is wat hy elke kind in Suid-Afrika toewens. Ek het stilletjies gedink sy antwoord sou " 'n goeie bord kos elke dag" wees, maar sy antwoord was: deursettingsvermoë (of grit, soos hy dit noem). Dié briljante kok, gewilde geleentheidspreker, TV-persoonlikheid, eienaar van gesogte restaurante en suksesvolle sakeman weet (anders as Jan Alleman) dat talent, passie en kreatiwiteit alleen nie sukses waarborg nie, maar dat kinders baie meer van deursettingsvermoë en vasbyt moet weet as hoe om dit te spel. Janet Yellen, voorsitter van die Federale Reserweraad van Amerika, het 'n soortgelyke boodskap aan skoolverlaters in Amerika gegee: Sukses word nie deur jou vermoëns bepaal nie. Net deur harde werk, toewyding om langtermyndoelwitte te bereik en onwrikbare vasbyt wanneer daar terugslae is, leer jy dat die lewe nie net rose en roomys is nie. Dus, sowel Riffel as Yellen beklemtoon die waarde van deursettingsvermoë, wat saamgevat kan word as, onder andere, moed, taaiheid, veerkragtigheid, integriteit en volharding, maar ook selfdissipline. Die sielkundige, Gerard Mischel, het die malvalekker-eksperiment gebruik om die waarde van selfdissipline by kinders te bewys. Kinders moes vir 'n tweede malvalekker wag voordat hulle die eerste een kon eet. Dié wat die selfdissipline gehad het om nie dadelik die eerste malvalekker te eet nie, het die vreugde van beloning – twee lekkers – ervaar! Statistiek bewys dat hierdie kinders, wat oor deursettingsvermoë beskik, beduidend beter op skool vaar en later meer suksesvol is. Bogenoemde kundiges word ondersteun deur die bevindings van prof. Andy Harrods van Unisa: mense het tien jaar van harde werk of oefening in enige veld nodig om 'n meester te word, die sogenaamde tienjaarreël. Die twee eienskappe wat hy by hoogs suksesvolle mense geïdentifiseer het, is selfdissipline om toegewyd aan 'n taak te wees – en om vas te byt wanneer probleme opduik. Hy definieer die twee eienskappe as deursettingsvermoë en beskou dit as 'n beter voorspeller van sukses as IK, passie of talent.
Afrikaans Huistaal/V1 4 DBE/November 2017 NSS
Prof. Carol Beck van die Stanford Universiteit het Harrods se navorsing verder gevoer. Sy het bevind dat leerders met 'n groeimentaliteit meer deursettingsvermoë ontwikkel as dié met 'n wenmentaliteit omdat die belangrikste vraag vir hulle is: Watter foute het ek gemaak? Wat het ek daaruit geleer? Wat sal ek volgende keer anders doen? Ongelukkig gebeur presies die teenoorgestelde in die moderne samelewing. Die moderne samelewing meet sukses aan: "Het jy vandag gewen?" Dit is om van te huil. Leerders met 'n groeimentaliteit besef dat hul breine telkens sterker word wanneer hulle met moeilike opdragte sukkel. Hulle kanse op uiteindelike sukses is soveel beter omdat hulle weet dat hulle, volgens Beck, 'n "werk in wording" is. Suid-Afrika het, wat deursettingsvermoë betref, geweldige uitdagings. In Suid-Afrika leef 'n groot persentasie hoë-risiko-kinders sonder 'n groeimentaliteit. Hulle bevind hulle daagliks in 'n oorlewingstryd vanweë baie struikelblokke wat deursettingsvermoë 'n vae droom maak. Die afwesigheid van kwaliteitverhoudinge met ondersteunende volwassenes wat kinders leer om teleurstellings te verwerk, vas te byt en gefokus te bly, lei tot 'n gebrek aan deursettingsvermoë. Aan die ander kant van die spektrum toon navorsing deur die sielkundige, Dan Kindlon, dat daar kinders met sogenaamde helikopterouers is. Helikopterouers hang soos 'n helikopter bo hul kinders en wil nie hê hul kinders moet sukkel of mislukkings beleef nie. Die sielkundige kom tereg tot die gevolgtrekking dat ouers se oorbeskerming van hul kinders die ontwikkeling van moed, selfdissipline en vasbyt – deursettingsvermoë – verhinder. Die ironie is dat ouers wat hul kinders se lewens te maklik wil maak, hulle daardeur benadeel en hulle 'n agterstand gee. Indien kinders van jongs af in watte toegedraai word, gaan hulle nie die stampe van die lewe kan hanteer en ná teleurstellings en krisisse veerkragtig kan terugbons nie. Uiteindelik ervaar sulke kinders nié die lewe se rose en roomys nie. Hoe kan ons deursettingsvermoë in kinders ontwikkel? Fokus minder op prestasies en meer op karakter. Ontwikkel karaktereienskappe wat kinders in staat stel om hul beste werk te lewer: selfdissipline, deursettingsvermoë, hardwerkendheid, verantwoordelikheid en 'n innerlike taaiheid om vas te byt wanneer planne skeefloop en mislukkings voorkom. Swaarkry kweek karakter! Wanneer ouers toelaat dat kinders self probeer, mislukkings beleef en wéér probeer, terwyl die ouers steeds ter ondersteuning op die agtergrond is, leer kinders dat deursettingsvermoë die geheim van sukses is. Karakter word gebou in die fyn balans tussen ondersteuning en selfstandige besluitneming waar kinders nie deur uitdagings oorweldig word nie, maar ook nie teen elke teleurstelling beskerm word nie. Die lewe is nie net rose en roomys nie! Maar meer murg in ons pype maak die rose en roomys ook meer!
[Bron: Die Burger, 5 Augustus 2016]
Afrikaans Huistaal/V1 5 DBE/November 2017 NSS
TEKS B: VISUELE TEKS
[Bron: Beeld, 11 September 2015] VRAE: TEKS A 1.1 Waarom tree Reuben Riffel by die Woordfees op? (1) 1.2 Hoekom het die skrywer juis " 'n goeie bord kos elke dag" as antwoord
(1) 1.3 Van watter wanopvatting van die publiek oor sukses verskil Reuben Riffel?
Dink jy Reuben Riffel is 'n geloofwaardige bewys van sukses? Motiveer jou antwoord met TWEE redes.
1.4 Waarom, dink jy, gee Janet Yellen hierdie boodskap aan skoolverlaters?
In watter opsig sluit "rose en roomys" by Yellen se boodskap aan?
1.5 Watter DRIE eienskappe, volgens paragraaf 3, ontbreek by 'n sukkelende sakeman/-vrou wat sy/haar onderneming na slegs twee jaar wil verkoop?
1.6 In watter opsig hou die malvalekker-eksperiment met die waarde van
(1) 1.7 Watter ooreenstemmende siening ten opsigte van deursettingsvermoë huldig
professor Andy Harrods en Janet Yellen?
3. Hulle kon nie hond haaraf maak nie!
1. Die SA Skaaphondspan het sonder enige sukses van die Wêreldbyeenkoms in Skotland teruggekeer.
2. Ons het nie 'n kans gehad nie! Dáár is die skape drié keer groter as hier ... hulle't slagtande soos sesduimspykers ... géén dissipline nie ... en só aggressief! Ons was totaal vreesbevange! Dit was die laaste: nóóit weer nie!
Afrikaans Huistaal/V1 6 DBE/November 2017 NSS
1.8 Herlees paragraaf 7. Dink jy skole behoort oor 'n groeimentaliteit of 'n wenmentaliteit te beskik?
Gee TWEE redes vir jou antwoord.
(2) 1.9 Wat bedoel die skrywer met 'n "werk in wording" in paragraaf 8? (1) 1.10 Watter VIER faktore beperk die ontwikkeling van deursettingsvermoë by
(4) 1.11 ''Die ironie is dat ouers wat hul kinders se lewe te maklik wil maak, hulle
eintlik daardeur benadeel en hulle 'n agterstand gee.'' (Paragraaf 11)
Is die stelling hierbo 'n feit? Motiveer jou antwoord. (1) 1.12 Wat is die gevolg daarvan as ouers hul kinders onderst
GRAAD 12 NASIONALE SENIOR SERTIFIKAAT GRAAD HL P1 Nov 2019.pdfآ SENIOR SERTIFIKAAT GRAAD 12 GRAAD 12
GRAAD 12 NASIONALE SENIOR SERTIFIKAAT GRAAD 12 SENIOR SERTIFIKAAT GRAAD 12 GRAAD 12 . Afrikaans Huistaal/V2
NASIONALE SENIOR SERTIFIKAAT GRAAD 12 - CAPS Radio SENIOR SERTIFIKAAT GRAAD 12 . Afrikaans Tweede Addisionele